**PROJEKTS**

APSTIPRINĀTS

Ludzas novada domes 30.04.2020. sēdē

(protokols Nr.\_\_, \_\_§)

Biznesa ideju konkursa

“Esi uzņēmējs Ludzas novadā 2020”

**NOLIKUMS**

1. **VISPĀRĪGIE NOTEIKUMI**
   1. Šis nolikums nosaka kārtību, kādā Ludzas novada pašvaldība piešķir finansējumu fizisko un juridisko personu biznesa ideju projektiem uzņēmējdarbības uzsākšanai un attīstīšanai.
   2. Finansējums tiek piešķirts atklāta projektu konkursa kārtībā.
   3. Projektu konkursu rīko Ludzas novada pašvaldība. Konkursa rīkotāja kontaktpersona ir Ludzas novada domes priekšsēdētājas vietnieks attīstības jautājumos Aivars Meikšāns, tālr. 65707496, e-pasts: [aivars.meiksans@ludzaspils.lv](mailto:aivars.meiksans@ludzaspils.lv).
   4. Paziņojums par projektu konkursu tiek publicēts Ludzas novada pašvaldības mājas lapā – [www.ludza.lv](http://www.ludza.lv).
   5. Projektu konkursā viens pretendents var iesniegt vienu projekta pieteikumu.
   6. Pretendents nedrīkst viena un tā paša projekta īstenošanai saņemt finansējumu no dažādiem finanšu avotiem, kā arī saņemt dubultu finansējumu projektā ietverto aktivitāšu īstenošanai.
   7. Visas projekta aktivitātes tiek īstenotas Ludzas novada administratīvajā teritorijā, izņemot gadījumus, kad projekta īstenošanas rezultātā labuma guvēji ir Ludzas novada iedzīvotāji un/vai uzņēmumi.
   8. Projekta īstenošanas laiks nepārsniedz vienu gadu pēc līguma noslēgšanas dienas ar Ludzas novada pašvaldību par projekta īstenošanu.
   9. Pieteikumu iesniegšana tiek noteiktalīdz 10.06.2020.
2. **KONKURSA MĒRĶI**
   1. Motivēt iedzīvotājus sava biznesa veidošanai vai attīstībai, inovatīva produkta/pakalpojuma radīšanai Ludzas novada teritorijā, veicinot jaunu komersantu vai saimnieciskās darbības veicēju veidošanos vai esošo attīstību novadā.
   2. Atbalstīt sabiedriski nozīmīgu uzņēmējdarbības attīstības projektu īstenošanu, sekmēt uzņēmējdarbības attīstību un rūpēties par bezdarba samazināšanu Ludzas novada teritorijā.
   3. Veicināt iedzīvotāju aktivitāti un līdzdalību aktuālu problēmu risināšanā, sekmējot viņu dzīves kvalitātes uzlabošanos.
3. **ATBALSTA PRETENDENTI**
   1. Pašvaldības atbalsts pretendentiem kvalificējams kā *de minimis* atbalsts, kas tiek piešķirts saskaņā ar Eiropas komisijas 2013.gada 18.decembra Regulu (EK) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Regula), kurā iekļauti nosacījumi *de minimis* atbalsta piešķiršanai. Līgumu starp Pašvaldību un atbalsta saņēmēju var noslēgt līdz Komisijas regulas Nr.1407/2013 spēkā esamības beigām, t.i., 2021.gada 30.jūnijam.
   2. Pašvaldības finansējums šī konkursa ietvaros tiek piešķirts:
      1. Latvijā reģistrētai **juridiskai personai** (turpmāk – Pretendents), kura atbilst Mikrouzņēmumu, mazo un vidējo komersantu (MVK) statusam saskaņā ar Eiropas komisijas 2014. gada 17. jūnija regulas Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu 1.pielikumu. Uz pašvaldības finansējumu var pretendēt juridiskas personas, kuras saimniecisko darbību veic Ludzas novada teritorijā un kuru neto apgrozījums no saimnieciskās darbības iepriekšējā noslēgtajā gadā nepārsniedz EUR 50 000,00 (piecdesmit tūkstoši eiro, 00 eiro centi).
      2. **fiziskai personai** (turpmāk – Pretendents), kas Valsts ieņēmumu dienestā (VID) reģistrējusies kā saimnieciskās darbības veicējs un kuru neto apgrozījums no saimnieciskās darbības iepriekšējā noslēgtajā gadā nepārsniedz EUR 10 000,00 (desmit tūkstoši eiro, 00 eiro centi);
      3. **fiziskai personai** (turpmāk – Pretendents), kas atbalsta piešķiršanas gadījumā reģistrēsies kā saimnieciskās darbības veicējs vai MVK, un kas savu faktisko darbību plāno veikt Ludzas novada administratīvajā teritorijā.
4. **FINANSĒJUMA APMĒRS UN PIEŠĶIRŠANAS** **NOSACĪJUMI**
   1. Atklāta projektu konkursa ietvaros kopējais pieejamais finansējums ir EUR 15 000,00 (piecpadsmit tūkstoši eiro).
   2. Viena projekta minimālā summa ir 1000 EUR (viens tūkstotis eiro) un maksimālā summa EUR 10 000,00 (desmit tūkstoši eiro).
   3. Projekta iesniedzējs nodrošina līdzfinansējumu ne mazāku kā 20% no projekta kopējās attiecināmās summas.
   4. Ludzas novada pašvaldībai ir tiesības piešķirt avansu 50% apmērā no projektā pieprasītās summas, pārējo summu izmaksājot pēc projekta īstenošanas un veikto darījumu maksājumu dokumentu saņemšanas.
   5. Ludzas novada pašvaldība nepiešķir finansējumu personām, kurām ir nodokļu parādi.
   6. Ludzas novada pašvaldība nepiešķir finansējumu projektiem ievērojot Komisijas regulas Nr. 1407/2013 1. panta 1.punktā minētos nozaru un darbības ierobežojumus, kurus plānots īstenot šādās nozarēs:
      1. starptautiskie pārvadājumi,
      2. azartspēļu pakalpojumu sniegšana,
      3. mazumtirdzniecība, izņemot specializētu tirdzniecības vietu ierīkošanu vietēji ražotās produkcijas realizācijai,
      4. vairumtirdzniecība,
      5. finanšu starpniecības pakalpojumi.
   7. Pēc projekta noslēguma finansējuma saņēmējs apņemas 2 (divus) gadus īstenot saimniecisko darbību Ludzas novada teritorijā.
   8. Attiecināmās izmaksas:
      1. inventāra, iekārtu iegāde, ar kuru palīdzību produkts tiks ražots, pārstrādāts, šķirots, celts, pārvietots (izņemot autotransportu), sagatavots uzglabāšanai, iepakots, uzglabāts vai arī tiks sniegts pakalpojums,
      2. inventāra, iekārtu piegādes un uzstādīšanas izmaksas,
      3. specifiskas datorprogrammatūras iegāde,
      4. biroja tehnikas iegāde, ja izmaksas nepārsniedz 20% no projekta kopējās attiecināmās summas, izņemot gadījumus, kad datortehnika nepieciešama ražošanas procesa nodrošināšanai,
      5. būvmateriāli ražošanas vai pakalpojumu sniegšanas telpu remontdarbiem,
      6. PVN, ja atbalsta pretendents nav reģistrēts ar PVN apliekamo personu reģistrā.
   9. Neattiecināmās izmaksas:
      1. autotransporta iegāde,
      2. standarta datorprogrammatūru iegāde (MS Windows OS, Microsoft Office, Tildes Birojs, antivīrusa programmas, grāmatvedības programmas u.tml.),
      3. projekta pieteikuma sagatavošanas un administrēšanas izmaksas,
      4. nodokļu (tai skaitā PVN, ja atbalsta pretendents ir reģistrēts ar PVN apliekamo personu reģistrā) un aizņēmumu procentu maksājumi,
      5. izmaksas, kas nav apstiprinātas projekta pieteikumā un par kurām nav veikta cenu aptauja.
5. **PROJEKTA PIETEIKUMA IESNIEGŠANAS KĀRTĪBA**
   1. Projektu konkursa nolikums un pieteikuma veidlapas ir pieejamas Ludzas novada pašvaldības mājas lapā – [www.ludza.lv](http://www.ludza.lv).
   2. Projekta pieteikums sastāv no aizpildītas projekta pieteikuma veidlapas (1.pielikums) un pavaddokumentiem.
   3. Projekta pieteikuma pavaddokumenti:
      1. De minimis atbalsta uzskaites sistēmā sagatavotās veidlapas izdruka vai pieteikumā norādīts de minimis atbalsta uzskaites sistēmā izveidotās un apstiprinātās pretendenta veidlapas identifikācijas numurs,
      2. atbalsta pretendenta atbildīgās personas CV,
      3. atbalsta pretendenta gada pārskats par pēdējo noslēgto gadu vai gada ienākumu deklarācija un tās pielikums „Ieņēmumi no saimnieciskās darbības” par pēdējo noslēgto gadu,
      4. plānotā pamatlīdzekļa tehniskā specifikācija,
      5. remontdarbu tāme, ja projektā paredzēts veikt ražošanas telpu remontu,
      6. piegādātāja piedāvājums,
      7. saimnieciskās darbības reģistrācijas dokumenta kopija (ja atbalsta pretendents plāno uzsākt saimniecisko darbību, tad reģistrācijas dokumenta kopija jāiesniedz 1 (viena) mēneša laikā pēc lēmuma pieņemšanas par projekta pieteikuma apstiprināšanu),
      8. komercsabiedrība iesniedz statūtu kopiju,
   4. Projekta pieteikumu paraksta atbalsta pretendenta atbildīgā (paraksttiesīgā) persona
   5. Aizpildītu projekta pieteikuma veidlapu kopā ar pavaddokumentiem 2 (divos) eksemplāros (1 (viens) oriģināls un 1(viena) kopija) pretendents iesniedz pašvaldībai (Ludza, Raiņa iela 16, 312.kab) līdz 10.06.2020.
   6. Iesniegtos dokumentus pašvaldība atpakaļ neizsniedz.
6. **PROJEKTU PIETEIKUMU VĒRTĒŠANAS KRITĒRIJI**
   1. Projektu pieteikumus vērtē pēc administratīvās un kvalitatīvās atbilstības kritērijiem.
   2. Administratīvās vērtēšanas mērķis ir pārbaudīt, vai projekta pieteikums atbilst Nolikumā noteiktajām prasībām un ir virzāms vērtēšanai atbilstoši kvalitātes vērtēšanas kritērijiem.
   3. Ad***ministratīvās atbilstības vērtēšanas kritēriji***:
      1. projekta pieteikums iesniegts projektu konkursa paziņojumā noteiktajā termiņā,
      2. projekta pieteikums sagatavots latviešu valodā, datorsalikumā,
      3. projekta pieteikums pilnībā aizpildīts un sagatavots atbilstoši pieteikuma veidlapas nosacījumiem,
      4. veidlapā norādīta visa prasītā informācija,
      5. projekta pieteikums iesniegts 2 (divos) eksemplāros (oriģināls un kopija),
      6. projekta pieteikumu ir parakstījusi atbalsta pretendenta atbildīgā persona,
      7. projekta īstenošanas laiks atbilst projektu konkursa paziņojumā noteiktajam termiņam,
      8. projektu paredzēts īstenot konkursa atbalstāmajās nozarēs,
      9. projekta pieteikumam pievienoti visi Nolikuma 5.3.punktā norādītie dokumenti,
      10. projekta pieteikumā pieprasītais finansējuma apjoms nepārsniedz Nolikuma 4.2.punktā noteikto maksimāli pieļaujamo summu,
      11. projekta finanšu aprēķins veikts eiro (EUR) un aritmētiski pareizi izstrādāts,
      12. iesniegtā pieteikuma un atbalsta pretendenta atbilstība visiem de minimis atbalsta regulējuma nosacījumiem.
   4. ***Kvalitatīvās atbilstības vērtēšanas kritēriji***

Iesniegtos pieteikumus komisija vērtēs pēc šādiem kritērijiem:

|  |  |  |  |  |  |
| --- | --- | --- | --- | --- | --- |
| **N. p. k.** | **Kritērijs** | **Atbilstošā veidlapas sadaļa** | **Minimālais punktu skaits** | **Maksimālais punktu skaits** | **Iegūtais punktu skaits** |
| **2.1.** | Projekta atbilstība konkursa mērķiem | 3., 6. | 5 | 10 |  |
| **2.2.** | Projekta aktualitāte un sabiedriskā nozīmība attiecīgā pagasta teritorijā | 6. | 5 | 10 |  |
| **2.3.** | Atbalsta pretendenta pieredze un profesionālā kompetence |  | 5 | 10 |  |
| **2.4.** | Atbalsta pretendenta izpratne par tirgus situāciju konkrētajā saimnieciskās darbības nozarē | 7. | 5 | 10 |  |
| **2.5.** | Resursu pieejamība saimnieciskās darbības īstenošanai | 8. | 5 | 10 |  |
| **2.6.** | Projekta pieteikumā skaidri formulēta risināmā problēma/nepieciešamie uzlabojumi | 6. | 5 | 10 |  |
| **2.7.** | Plānotie rezultāti sekmē projekta mērķa sasniegšanu un liecina par turpmākās saimnieciskās darbības ilgtspēju | 3., 10. | 5 | 10 |  |
| **2.8.** | Paredzamā finanšu plūsma ir ticama, ieņēmumi sabalansēti ar izmaksām | 13. | 5 | 10 |  |
| **2.9.** | Projekta īstenošanas rezultātā tiek radīta/-as jauna/-as darba vietas vai saglabātas esošās | 8.4. | 5 punkti  esošo saglabāšana | 10 punkti jaunu izveidošana |  |
| **2.10.** | Atbalsta pretendenta līdzfinansējums projekta īstenošanai | 12.2. | 5 punkti  20% apmērā | 10 punkti >30% apmērā |  |
|  | **Iegūto punktu skaits kopā:** | x | **50** | **100** |  |

1. **PROJEKTU PIETEIKUMU VĒRTĒŠANAS KĀRTĪBA**
   1. Pretendentu iesniegtos dokumentus izvērtē vērtēšanas komisija (turpmāk Komisija) 5 (piecu) locekļu sastāvā, kuru izveido Ludzas novada pašvaldības izpilddirektors ar rīkojumu.
   2. Komisija ir lemttiesīga, ja tās sēdē piedalās vairāk nekā puse no komisijas locekļiem.
   3. Komisija var pagarināt projektu pieteikumu iesniegšanas termiņu, publicējot to Ludzas novada pašvaldības mājas lapā [www.ludza.lv](http://www.ludza.lv).
   4. 15 (piecpadsmit) darba dienu laikā pēc projektu pieteikumu iesniegšanas beigu termiņa, komisija pieņem lēmumus par izvēlētajiem pretendentiem.
   5. Komisija ir tiesīga no pretendenta pieprasīt papildu informāciju par projekta pieteikumu.
   6. Konkursa komisija izskata tikai termiņā iesniegtos projektu pieteikumus.
   7. Komisijai ir tiesības pieaicināt konkrētās nozares ekspertus, kuriem ir padomdevēju tiesības.
   8. Komisija ir tiesīga noraidīt projekta pieteikumu, informējot par to iesniedzēju, kā arī norādot projekta pieteikuma noraidīšanas iemeslu.
   9. 10 (desmit) darba dienu laikā pēc komisijas lēmuma pieņemšanas pretendents tiek rakstveidā informēts par projekta apstiprināšanu vai noraidīšanu. Gadījumos, kad projekts tiek atbalstīts, pretendents tiek informēts arī par piešķirtā līdzfinansējuma apmēru un līguma slēgšanas laiku.
   10. Konkursa rezultāti tiek publicēti Ludzas novada mājas lapā [www.ludza.lv](http://www.ludza.lv).
2. **PROJEKTA ĪSTENOŠANAS LĪGUMSAISTĪBAS**

8.1. Pašvaldība ar pretendentu slēdz līgumu par finansējuma piešķiršanu atbalstītā projekta īstenošanai, līgumā nosakot:

8.1.1. līgumslēdzēju tiesības, pienākumus un atbildību,

8.1.2. atskaišu par piešķirto līdzekļu izlietojumu iesniegšanas kārtību un termiņus,

8.1.3. projekta īstenošanas darbības pārraudzību un kontroli.

8.2. Ar fizisko personu, kura plāno uzsākt saimniecisko darbību, līgums tiks noslēgts pēc reģistrācijas Uzņēmumu Reģistrā vai pēc saimnieciskās darbības reģistrēšanas Valsts ieņēmumu dienestā.

8.3. Pēc projekta noslēguma, atbalsta saņēmējs sniedz šādas atskaites:

8.3.1. atskaite par finansējuma izlietošanu un sasniegtajiem rezultātiem, kas iesniedzama 10 (desmit) darba dienu laikā pēc finansējuma izlietošanas 2.pielikums). Atskaitei jāpievieno fotogrāfijas, kas apliecina projekta īstenošanas rezultātu,

8.3.2. atskaite par iepriekšējā gada saimniecisko darbību jāsniedz līdz tekošā kalendārā gada 1.jūnijam 2 (divus) gadus pēc projekta noslēguma.

1. **DE MINIMIS NORMU PIEMĒROŠANA**
   1. De minimis atbalsts – komercsabiedrībai noteiktā laika posmā piešķirts finansējums, ko piešķir vai sniedz no valsts, pašvaldības vai Eiropas Savienības līdzekļiem, un kurš nepārsniedz Komisijas regulas Nr.1407/2013 3.panta 2.punktā noteiktā atbalsta apjomu vienam vienotam uzņēmumam kārtējā un divu iepriekšējo fiskālo gadu periodā.
   2. Pašvaldība atbalstu piešķir, ievērojot Komisijas regulas Nr. 1407/2013 1.panta 1.punktā minētos nozaru un darbības ierobežojumus. Attiecīgo regulu nosacījumi tiek piemēroti atkarībā no tā, kura regula attiecas uz konkrēto atbalsta piešķiršanas gadījumu. Ja saimnieciskās darbības veicējs, kuram atbalstu, darbojas arī nozarēs, kas minētas Komisijas regulas Nr.1407/2013 1.panta 1.punkta “a”, “b” vai “c” apakšpunktā, tas nodrošina šo nozaru darbību vai izmaksu nošķiršanu atbilstoši tam, kā norādīts Komisijas Regulas Nr.1407/2013 1.panta 2.punktā.
   3. Pirms de minimis atbalsta piešķiršanas Pašvaldība pārbauda, vai atbalsta saņēmējam šī nolikuma ietvaros plānotais atbalsts kopā ar esošajā fiskālajā gadā un iepriekšējos divos fiskālajos gados saņemto de minimis atbalsta kopējo apmēru nepārsniedz Komisijas regulas Nr.1407/2013 3. panta 2. punktā noteikto maksimālo De minimis atbalsta apmēru. De minimis atbalsta apmēru pārbauda atbilstoši tai regulai, saskaņā ar kuru tiek piešķirts De minimis atbalsts katrā konkrētajā gadījumā. Izvērtējot finanšu atbalsta apmēru, tiek vērtēts saņemtais De minimis atbalsts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr. 1407/2013 2.panta 2.punktā minētajiem kritērijiem. De minimis atbalstu nepiešķir nevienai atbalsta daļai, ja tiek pārsniegts jebkurš no šajā nolikuma punktā norādītā De minimis atbalsta apmēra nosacījumiem.
   4. Par atbalsta piešķiršanas dienu tiek uzskatīta līguma noslēgšanas diena starp Pašvaldību un atbalsta saņēmēju.
   5. De minimis atbalsta uzskaiti Pašvaldība veic saskaņā ar Ministru kabineta noteikumiem par De minimis atbalsta uzskaites un piešķiršanas kārtību un De minimis atbalsta uzskaites veidlapu paraugiem.
   6. Piešķirto atbalstu šīs programmas ietvaros nevar apvienot ar citu De minimis atbalstu vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.
2. **KONTROLES MEHANISMS**
   1. Konkursa rīkotājs patur tiesības līguma darbības laikā veikt pārbaudes atbalsta saņēmēja darbības vietā, lai pārliecinātos par:
      1. iegādāto materiālo vērtību atrašanos komercdarbības veikšanas vietā;
      2. komercdarbības norisi.
   2. Atbalsta saņēmējs tiek uzraudzīts, un darbība sekmīgi jānodrošina vismaz 2 gadus no līguma noslēgšanas dienas. Šajā laikā atbalsta saņēmējam ir jānodrošina iegādāto pamatlīdzekļu un nemateriālo ieguldījumu atrašanās uzņēmējdarbības īstenošanas vietā un atbalsta saņēmēja īpašumā saskaņā ar Pašvaldībai sniegto informāciju par uzņēmējdarbības veikšanas adresi.
   3. Atbalsta saņēmējs datus par saņemto atbalstu glabā 10 (desmit) gadus no tā piešķiršanas dienas, bet atbalsta sniedzējs - 10 (desmit) gadus no pēdējā atbalsta piešķiršanas dienas šī konkursa ietvaros.
   4. Ja atbalsta saņēmējs ir pārkāpis Komisijas regulas Nr.1407/2013prasības, atbalsta saņēmējam ir pienākums atmaksāt Pašvaldībai visu projekta ietvaros saņemto finansējumu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad finansējuma atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.
   5. Persona, kura paraksta līgumu ar Pašvaldību, ir personīgi materiāli atbildīga par atbalsta izlietojumu.

Ludzas novada domes priekšsēdētājs E.Mekšs